kardosdrur/scandi-wiki huggingface dataset:
Uvalde

Uvalde er en amerikansk by og administrativt centrum i det amerikanske county Uvalde County, i staten Texas. Ved folketællingen i 2020 i USA havde Uvalde 15.214 indbyggere. Uvalde ligger 130 km vest for San Antonio og 87 km fra den grænsen mellem USA og Mexico.

24. maj 2022 blev 22 personer dræbt ved skoleskyderiet på Robb Elementary School i byen.

Referencer

Ekstern henvisning 
 Officielle hjemmeside 

Byer i Texas
Cotulla

Cotulla er en amerikansk by og administrativt centrum for det amerikanske county La Salle County i staten Texas. I 2000 havde byen et indbyggertal på .

 

Byer i Texas
Giddings

Giddings er en amerikansk by og administrativt centrum for det amerikanske county Lee County, i staten Texas. I 2000 havde byen et indbyggertal på .

Ekstern henvisning 
 Officielle hjemmeside 

Byer i Texas
Tahoka

Tahoka er en amerikansk by og administrativt centrum for det amerikanske county Lynn County i staten Texas. I 2000 havde byen et indbyggertal på .

Byer i Texas
Crane (Texas)

Crane er en amerikansk by og administrativt centrum for det amerikanske county Crane County i staten Texas. I 2000 havde byen et indbyggertal på .

Byer i Texas
Quanah

Quanah er en amerikansk by og administrativt centrum for det amerikanske county Hardeman County i staten Texas. I 2000 havde byen et indbyggertal på .

Byer i Texas
ABUS

ABUS er en tysk fabrikant af låse etableret i 1924, beliggende i Wetter i Nordrhein-Westfalen. Navnet ABUS er et akronym for August Bremicker und Söhne KG. ABUS har specialiseret sig i sikkerhedslåse til døre og vinduer, hængelåse til forskellig brug og sikkerhedslåse til cykler, motorcykler og både.

Historie 
Firmaet blev grundlagt i 1924 og er en familieejet virksomhed. I starten fremstillede man udelukkende hængelåse. Siden er udvalget af deres produkter udvidet betydeligt, således er der nu også findes: røgalarmer, video-overvågningssystemer, cykel- og bådsikkerhedsprodukter, alarmsystemer og låsesystemer.

ABUS driver de sidste to produktsegmenter via sine datterselskaber:
 Security-Center (alarm og videoovervågningssystemer), grundlagt i juni 1999 og købt af ABUS i juni 2001.
 Schließanlagen GmbH Pfaffenhain (låsesystemer), købt i 2003.
SECCOR high security GmbH (elektroniske låsesystemer og koblingsanordninger) blev købt i september 2010.

I oktober 2003 blev produktionen af escutcheonplader overtaget fra dørhængselproducenten Dr. Hahn i Mönchengladbach. På grund af de tætte relationer med moderselskabet ABUS blev datterselskabernes navne ændret til ABUS Security-Center GmbH & Co. KG (med hovedsæde i Affing), ABUS Pfaffenhain GmbH (baseret i Pfaffenhain) og ABUS Seccor GmbH (baseret i Ottobrunn).

Foruden flere produktionsfaciliteter i Tyskland opererer ABUS-koncernen med omkring 20 udenlandske filialer i Europa, USA og Kina.

Referencer

Eksterne henvisninger 

 Officielt websted 

Fremstillingsvirksomheder fra Tyskland
Etableret i 1924
Sikkerhedsvirksomheder
Husbuk

Husbukken (latin Hylotrupes bajulus) er en bille, som tilhører familien træbukke (Cerambycidae). Den varierer meget i størrelse fra 8 til 20 millimeter. Oversiden er sort eller brunsort. Forbrystet ser skimlet ud på grund af en hvidlig behåring langs randen og har to blanke buler på midten.

Skadedyr 
Larven kan leve i gammelt, tørt, forarbejdet nåletræ og kan efterhånden udhule træet med sine gange. Dette gør husbukken til et skadedyr, der forårsager mange skader på bygninger. Husbukken ses kun sjældent, da de lever skjult inde i selve træet.

Kilder 
 Hans Hvass (red.), Danmarks Dyreverden, bind 3, Hvirvelløse dyr, side 69. 2. udgave, Rosenkilde og Bagger 1978. .
 Danmarks Fauna. Victor Hansen og Sv. G. Larsson. Biller XXII. Træbukke. GEC Gads Forlag. København 1966.

Skadedyr
Træbukke
Chaource

Chaource er en fransk kommune med 1104 indbyggere (1. januar 2008) i Départementet Aube i regionen Champagne-Ardenne. Den hører til Arrondissementet Troyes og til Cantonet Chaource. Kommunen ligger cirka 30 km sydligt fra Troyes. 

Chaource er venskabsby til Eppertshausen, Darmstadt-Dieburg, Hessen, Tyskland.

Eksterne henvisninger 

Byer i Aube
Kommuner i Aube
Joachim Ulrich von Sperling

Joachim Ulrich von Sperling (2. oktober 1741 på Alt Rubow i Mecklenburg-Schwerin – 1. juli 1791 i Slesvig by) var en dansk hofmand.

Han var søn af oberst Joachim Albrecht von Sperling til Rubow i Mecklenburg og Frederikke Elisabeth f. Reventlow, kom i meget ung alder til Danmark og udnævntes til page hos kong Frederik V, blev 1759 kammerpage, 1763 kammerjunker hos kronprinsen, 1766 kammerherre og rejsestaldmester. Samme år fik han l'union parfaite. 1767 udnævntes han til oberst og fik det hvide bånd. Sperling var i høj grad yndet af Christian VII og var tidlig og sent om hans person, men måtte, da hans morbroder overkammerherre Ditlev Reventlow faldt i unåde, 1768 forlade hoffet. I juni 1770 udnævntes han til amtmand over Gottorp Amt, en stilling, han beklædte til sin død. 1790 blev han gehejmekonferensråd og ordenssekretær. Sperling afgik ved døden i Slesvig 1. juli 1791.

Han var 2 gange gift: 1. gang (10. juni 1769) med Anna Catharine f. Revenfeld (død 1778), datter af kammerherre, landråd Christian Ditlev Revenfeld og Augusta Christine f. Reventlow; 2. gang (1781) med Wilhelmine Christine f. von Barner (22. juli 1749 i Mecklenburg – 3. april 1805 i Slesvig), datter af konferensråd Magnus Friedrich von Barner til Bülow og enke efter Friedrich von Bernstorff.

Kilder 
 Louis Bobé, "Joachim Ulrich von Sperling", i: C.F. Bricka (red.), Dansk Biografisk Lexikon, København: Gyldendal 1887-1905.

Joachim Ulrich
Officerer fra Danmark
Riddere af Dannebrog (1671-1808)
Ordenssekretærer fra Danmark
Amtmænd fra Slesvig
Staldmestre fra Danmark
Danskere i 1700-tallet
Personer i Dansk Biografisk Leksikon
Kammerherrer fra Danmark
Modtagere af l'union parfaite
Gehejmekonferensråder fra Danmark
Helle Simonsen

Helle Simonsen kan henvise til flere personer:

 Helle Simonsen (håndboldspiller) – dansk håndboldspiller der vandt VM i håndbold for kvinder i 1997
 Helle Simonsen (curlingspiller) – dansk curlingspiller
Christian Frederik Ludvig von Eynden

Christian Frederik Ludvig von Eynden (1720 – 4. juni 1799) var en dansk officer.

Han var eneste søn af Albrecht Philip von Eynden og hustru, blev sekondløjtnant i Grenaderkorpset 1736, karakteriseret kaptajn af infanteriet 1736, 1743 virkelig kaptajn ved bornholmske gevorbne regiment, 1746 karakteriseret major, var 1746-48 ved både franske og allierede hære, blev 1751 oberstløjtnant og 1754 karakteriseret oberst i Kongens Livregiment. 1759 fik han afsked som generalmajor. Han døde 1799 som sin slægts sidste mand.

Han var gift med Louise d'Ammon (1715 – 1786), som var enke efter hollandsk minister i Stockholm Louis de Marteville, (1706 – 1760).  Egtenskapet var barnlöst..

Kilder 
 Personalhistorisk Tidsskrift, 1892, s. 260.

Danskere i 1700-tallet
Generalmajorer fra Danmark
Helene af Slesvig-Holsten-Sønderborg-Glücksborg

Prinsesse Helene Adelheid Viktoria Marie af Slesvig-Holsten (1. juni 1888 på Grønholt i Sydslesvig - 30. juni 1962 i Hellerup) var datter af hertug Frederik Ferdinand af Slesvig-Holsten-Sønderborg-Glücksborg og hans hustru, prinsesse Caroline Mathilde af Slesvig-Holsten-Sønderborg-Augustenborg.

Hun blev 28. april 1909 gift i Flensborg med Prins Harald af Danmark (1876-1949).

Børn:
 Prinsesse Feodora (1910-1975) gift med sin fætter, prins Christian af Schaumburg-Lippe
 Arveprinsesse Caroline-Mathilde ("Calma") (1912-1995), gift med sin fætter, den senere arveprins Knud (1900-1976)
 Prinsesse Alexandrine-Louise (1916-1962) gift med grev Luitpold af Castell-Castell (1904-1941)
 Prins Gorm (1919-1991)
 Oluf, greve af Rosenborg (1923-1990) gift med 1) Dorrit Puggaard-Müller (f. 1926), 2) Lis Wulff-Jürgensen (f. 1935)

Prinsesse Helenes mor var prinsesse af Augustenborg, tipoldebarn af Struensee og søster til Wilhelm 2.s gemalinde. Augustenborg-familien var pga. sit arvekrav på den danske krone ikke velset efter 1848, og alle med forbindelse til Wilhelm 2. var ilde set efter 1. verdenskrig.
Hun fulgte regeringens råd om at omgås tyskerne efter den tyske besættelse af Danmark og blev som Bull og Scavenius upopulær i den danske befolkning. Medlemmer af den danske modstandsbevægelse kaldte hende det eneste medlem af den danske kongefamilie, der har forrådt landet, og hendes sønner brød med hende. Ifølge Stockholmlisten på Bovrup-Kartoteket skaffede hun sig adgang til danske nazikredse gennem Ebba Rigmor Lerche. Hun søgte i 1942 med Højgaard-kredsen at overtale sin svigersøn prins Knud til at foreslå kongen at lade nazister indgå i regeringen. Prinsesse Helene anses ikke at for at være tysk agent, men hun røbede oplysninger gennem en ansat, der var spion. Christian 10. udviste hende fra Danmark den 31. maj 1945, og hun sad i husarrest på slottet Glücksburg. Prinsesse Helene blev aldrig stillet for retten, fordi den kongelige familie ikke ønskede det. Hun fik lov at komme tilbage til Danmark i 1949, da hendes mand lå for døden. Hun levede isoleret i Danmark til sin død i 1962.

Kilder

Litteratur 
 
 Tore Pryser, Kvindelige spioner  (2009)

Eksterne henvisninger 
 

Prinsesser fra Danmark
Danskere i 1900-tallet
Danskere i 2. verdenskrig
Huset Glücksburg
Personer fra Hellerup
Personer fra Sønderjylland (på tværs af landegrænser)
Personer i Dansk Biografisk Leksikon
Sperling (slægter)

Sperling er navnet på flere slægter, herunder en adelsslægt fra Mecklenburg, der er naturaliseret som dansk og svensk adel.

Den lærde slægt Sperling føres tilbage til borgmester i Egernførde Poul Sperling, der var fader til guldsmed i Odense Hans Poulsen Sperling (ca. 1554-1601) — hvis søn sognepræst ved Sankt Knuds Kirke i Odense Jacob Sperling (død 1658) var fader til sognepræst i Bogense og Skovby, provst Hans Sperling (1630-1677) — og til rektor i Flensborg, senere i Hamburg, professor Poul Sperling (1560-1633); denne var fader til rektor i Bordesholm, senere professor i Kiel Poul Sperling (1605-1679) og til læge og botaniker Otto Sperling (1602-1681), hvis søn var historiker Otto Sperling (1634-1715).

von Sperling 
Den i Mecklenburg hjemmehørende uradelige slægt von Sperling optræder første gang i året 1234. Den 22. august 1701 blev Georg von Sperling og hans brødre Johann Christoph og Johann Rudolph von Sperling ophøjet til rigsgrever af Det tysk-romerske rige.

Slægten kom til Sverige med Caspar Otto Sperling (1596-1655), som blev naturaliseret som svensk adelsmand i 1632, introduceret på Riddarhuset 1634 og ophøjet til friherre 8. juli 1653 (året efter introduceret som slægt nr. 43). Dennes søn, statsmanden og generalen Göran von Sperling (1630-1691), blev ophøjet til greve 10. december 1687. 1689 blev slægten introduceret på Riddarhuset som nummer 28.

Den grevelige slægt uddøde på sværdsiden med Görans sønnesøns søn, kaptajn Göran Casper Sperling (1747-1769) og endegyldigt med dennes søster Catharina Gustafviana Sperling, gift Leijonhufvud (1748-1819). Den friherrelige æt var da allerede uddød med 1712 med Göran Sperlings brodersøn, oberst og kommandant i Wismar Carl Gustaf Sperling (1660-1712)

Slægten kom til Danmark med dansk oberst Joachim Albrecht von Sperling (1700-1763) til Rubow og Turow m. m., der var fader til generaladjudant, kaptajn i Livgarden Cai Friderich von Sperling (1736-1766) samt til hofdame Sophie Magdalene von Sperling (1743-1814) og til gehejmeråd, kammerherre Joachim Ulrich von Sperling (1741-1791), der begge 1776 blev naturaliseret som dansk adel.

En senere dansk efterkommer er brygmester Kurt Ditlev Vilhelm von Sperling (1904-1974), der var far til Ruth (1942 -), Peter Vilhelm (1943-) og Vibeke von Sperling (1945-2019)).

Kilder 
 Albert Fabritius, "Sperling", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.
 Ferdinand von Krogh: Dansk Adelskalender, 1878, s. 430-433.
 Danmarks Adels Aarbog 1943, s. 151; 1955, s. 120.
 Gabriel Anrep: Svenska adelns ättar-taflor, bind 4, Stockholm 1864.

Eksterne henvisninger 
 Tysk slægtsside

Adelsslægter fra Danmark
Adelsslægter fra Sverige
Adelsslægter fra Mecklenburg
Slægter fra Danmark
Interkulturelt samfund

Betegnelsen interkulturelt samfund eller interkulturel by benyttes som et udtryk for, at flere kulturer i et samfund eller en by aktivt interagerer med hinanden. I et interkulturelt samfund vil det være andre forhold end borgerens kulturelle baggrund, som lægges til grund for, hvorvidt vedkommende betragtes som fuldgyldigt medlem af dette samfund eller ej. Kernen er den fælles kultur, der skabes af de forskellige kulturer, samfundet eller byen indeholder.

Interkulturelle byer
Europa-Kommissionen og organisationen Eurocities driver et netværk af ‘interkulturelle byer’, som hedder ’Intercultural City Network' Blandt andre København, Oslo og Berlin er medlem af dette netværk. Byerne måles på en række faktorer, og ranglistes herefter i forhold til, hvor gode byerne er til at bringe sine ‘interkulturelle’ ressourcer i spil og facilitere kulturelle samspilsmuligheder.

The Intercultural City Index 
Ved en måling i 2010 placerede København sig som den femtebedste interkulturelle by i netværket. Sådan er København blevet ‘nummer 5 i Europa, når det kommer til inklusion og mangfoldighed.

Migration
Demokrati
Jonas Aaen Jørgensen

Jonas Aaen Jørgensen (født 20. april 1986) er en tidligere professionel dansk landevejscykelrytter.

Meritter 
2014

 Scandinavian Race Uppsula

2011

 Grand Prix d'Isbergues

2009 

 Scandinavian Race Uppsala

 Anden etape, Tour du Loir-et-cher

 Første etape, Ringerike GP

 Fjerde etape, Okolo Slovenska

 Femte etape, Okolo Slovenska

2008 

 Vlaamse Havenpijl

2007

 GP Stad Zuttegem-Dr. Tistaert Prijs

 Tredje Etape, Le Triptyque des Monts et Chateaux

Eksterne henvisninger 

 

Mandlige cykelryttere fra Danmark
IHF's verdensrangliste

IHF's verdensrangliste var et rangsystem for internationale håndboldlandshold, som siden 2019 ikke er opdateret.
Ranglisten havde kategorier for både U/17 (kvinder, juniorlandshold), U/19 (kvinder, ungdomslandshold, U/21 (mænd, juniorlandshold), U/23 (mænd, ungdomslandshold), strandhåndbold og olympisk håndbold.

Placeringer

Mænd 2017

Kvinder 2017

Kilder

Eksterne henvisninger 
 

Håndbold
Lister relateret til sport
Uvod

Uvod (russisk: Уводь) er en flod i Ivanovo oblast i Rusland. Den er en venstre biflod til Kljazma (i Volgas afvandingsområde), med en længde på 185 km og et afvandingsareal på 3.770 km². Uvod er frosset til fra november til forårsflommen i april. Byerne Ivanovo og Kokhma ligger langs Uvod.

Floder i Ivanovo oblast
Teza

Teza (russisk: Теза) er en flod i Ivanovo oblast i Rusland. Den er en venstre biflod til Kljazma (i Volgas afvandingsområde), og er 192 km lang, med et afvandingsareal på 3450 km². Den er frosset til fra månedsskiftet november/december til forårsflommen i april. Byen Sjuja ligger ved Teza.

Floder i Ivanovo oblast
Halis Özkahya

Halis Özkahya (født 30. maj 1980) er en tyrkisk fodbolddommer. Han har dømt internationalt under det internationale fodboldforbund FIFA siden 2009, hvor han er placeret i den europæiske dommergruppe. Han er indrangeret som kategori 3-dommer, der er det fjerde højeste niveau for internationale dommere.

Ved siden af den aktive dommerkarriere arbejder Özkahya som idrætslærer.

Kampe med danske hold 
 Den 15. juli 2010: Kvalifikation til Europa League: Gorica – Randers FC 0-3.
 Den 2. august 2011: Kvalifikation til Champions League: Shamrock Rovers – FC København 0-2.

Referencer 

 Kampoversigt 

Fodbolddommere fra Tyrkiet
Dommere i UEFA Europa League
Andre Marriner

Andre Marriner (født 1. januar 1971) er en engelsk fodbolddommer fra Sheldon. Han har dømt internationalt under det internationale fodboldforbund FIFA siden 2009, hvor han er indrangeret som kategory 2-dommer, der er det tredjehøjeste niveau for internationale dommere.

Kampe med danske hold 
 2. august 2011: Kvalifikation til Champions League: Panathinaikos – OB 3-4.

Referencer 

 Kampoversigt 

Fodbolddommere fra England
Lukh

Lukh (russisk: Лух) er en flod i Ivanovo, Nizjnij Novgorod og Vladimir oblast i Rusland. Den er en venstre biflod til Kljazma (i Volgas afvandingsområde), og er 240 km lang, med et afvandingsareal på 4450 km². Lukh er frosset til fra november til forårsflommen i april.

Floder i Ivanovo oblast
Floder i Vladimir oblast
Floder i Nisjnij Novgorod oblast
Carl Milton Jensen

Carl Milton Jensen (16. juni 1855 i Slagelse – 17. januar 1928 i Højbjerg ved Aarhus) var en dansk maler.

Milton Jensen fik sin første uddannelse hos faderen Christian Vilhelm Jensen der var dekorationsmaler, han kom til København i 1873 for at uddanne sig til dekorationsmaler. En tid arbejdede han som terrakottamaler hos G. Hesse, samtidig med at han besøgte Teknisk Skole. Herfra dimitterede han til Kunstakademiet, hvor han gik fra oktober 1874 til april 1880, uden at tage afgang. Han har udstillet på Forårsudstillingen ved Charlottenborg fra 1879 til 1917 og har desuden haft en række separatudstillinger, i København 1916, i Aarhus 1906, 1917, 1919 og 1920 og i Randers 1922. 1892 fik han Den Sødringske Opmuntringspræmie for Solskinsdag i Udspringstiden.

Milton Jensen var i mange år bosat i Randers, hvor han udførte flere dekorative opgaver, 1893 flyttede han til Aarhus, hvor han vandt sig en talrig beundrerskare med sine stemningsfulde skildringer af den jyske natur, bl.a. Marselisborgskovene, Himmelbjergsøerne, klitlandskaber på Fanø og lyngpartier fra Salling og Troldheden. Han har desuden leveret tegninger til Martinus Galschiøts Danmark i Skildringer og Billeder.

Ekstern henvisning 
 

Malere fra Danmark
Danskere i 1800-tallet
Danskere i 1900-tallet
Personer fra Slagelse
Dekorationsmalere
Gruekedel

En gruekedel er en stor gryde eller kogekar, enten indmuret fritstående eller hængende. Kedlen var datidens "vaskemaskine", men brugtes også til bl.a. ølbrygning og plantefarvning. Betegnelsen kommer af, at man hængte kedlen over en "grue" eller "grube", der betyder "fordybning", og henviser til det åbne ildsteds fordybning hvori bålet fandtes.

Indmurede gruekedler blev traditionelt opvarmet nedefra ved brænde, fra et fyrhul under kedlen. De frithængende, der oftest blev fremstillet i jern eller kobber, blev hængt over ildstedet.

En "indmuret" gruekedel stod oftest nedsænket i en dertil opbygget sten-eller betonsætning. Nedenfor fandtes et brandkammer med tilsluttet skorsten, hvorfra man opvarmede kedlens indhold.

Fritstående gruekedler, der kom til senere, blev fremstillet med et dertilhørende lille tilpasset brændekomfur af støbejern, som kedlen blev placeret ovenpå.

Endnu senere kom så gruekedler, der blev opvarmet ved hjælp af gas. Disse produceres stadig den dag i dag.

Noter 

Gryder
Tekstilpleje
Adam Christopher Oldenburg

Adam Christopher Oldenburg (30. juni 1736 på Frederiksten – 2. december 1803 sammesteds) var en dansk officer. Han var far til Frederik Oldenburg

Han var søn af Frederik Oldenburg og Regina Maria Blix (1706-1762), blev sergent i Rømelings gevorbne infanteriregiment, 1753 fænrik, 1755 karakteriseret og senere samme år virkelig sekondløjtnant. 1756 tog han afsked efter ansøgning, fordi han havde arvet et fordelagtigt gods i Mecklenburg, sandsynligvis Wotrum, som han åbenbart ligesom sine 4 kvartfætre opgav at overtage. Han deltog desuden som frivillig på fransk side i Syvårskrigen, bl.a. i slaget ved Rossbach 5. november 1757.

Han blev på ny ansat i Norge 1758 som kaptajn reformé i 1. smålenske nationale infanteriregiment, blev 1761 forsat til Oldenborgske Grenaderbataljon i Holsten, 1764 kaptajn i søndenfjeldske gevorbne infanteriregiment, 1774 tertsmajor, 1776 sekondmajor, 1787 premiermajor, 1788 oberstløjtnant, 1790 tillige vicekommandant på Frederiksten, 1792 på fuld gage, blev 1793 oberst af infanteriet, fik 1798 afsked som generalmajor og med pension, men samme år blev pensionen forandret til ventepenge.

Kilder 
 Finnholbek.dk

Generalmajorer fra Danmark
Danskere i 1700-tallet
Adam Christopher
Jennifer Morrison

Jennifer Marie Morrison (født 12. april 1979) er en amerikansk skuespiller. Hun er kendt for sine roller som Emma Swan i ABC eventyr-fantasy-serien Once Upon a Time og som Dr. Allison Cameron i House M.D. Hun spillede også Zoey Pierson, Ted Mosbys kærlighedsinteresse i How I Met Your Mother (sæson 6), hun har også medvirket i film som fx "Big Stan", hvor hun spiller Stans smukke kone, Mindy.

Eksterne henvisninger 

 

Skuespillere fra USA
Personer fra Chicago
PRF

Pulse Repetition Frequency, eller på dansk, pulsrepetitionsfrekvens, er i radarverdenen det antal radarpulser, der hvert sekund sendes ud fra antennen.

PRF'en den mest bestemmende parameter for radarens rækkevidde; når pulsen er sendt af sted skifter radaren over til at lytte efter de pulser, der kommer retur som ekkoer. Denne lyttetid varer indtil næste puls udsendes. Da sendepulsen indenfor klassisk radarteknik er meget kort (2-5 mikrosekunder), kan en radars rækkevidde groft beregnes ud fra PRF'en:

Hvis en PRF er på 400 Hz, vil der være ca 2500 mikrosekunder (μs) (1/400 sekund) i lyttetid. Pulsen skal ud og hjem igen – dette tager 12,277 μs pr. mile. Altså rækker radaren 2500/12,277 = 203,6 miles (ca 372 km).

Mindre radarer på bl.a. skibe kan sagtens have en betydelig højere PRF, da de ikke skal kunne se så langt. Til gengæld giver en højere PRF mulighed for at lade antenne rotere hurtigere og dermed give hurtigere opdatering af radarbilledet.

Hvis man har en radio eller tv tændt i nærheden af en radar, kan man måske høre et 'bip', når antennen peger imod. Tonehøjden på dette bip er PRF'en man kan høre.

Begrebet staggered PRF (vaklende PRF) dækker over at radaren sender pulserne ud med varierende frekvens, dvs. lyttetiderne bliver af uregelmæssig længde. Dette umuliggør fænomenet blind speed.

Radarteknik
John Keble

John Keble (født 25. april 1792, død 29. marts 1866) var en engelsk religiøs forfatter og digter.

Keble fik sin opdragelse hjemme og studerede derefter i Oxford. Næppe helt med rette daterer kardinal John Henry Newman Oxfordbevægelsens oprindelse fra Kebles prædiken National Apostacy i 1833. Spirerne til denne religiøse bevægelse var af tidligere dato, og i det højeste kan Kebles berømte prædiken have givet bevægelsen bevidst liv. Derimod har hans digtning haft stor indflydelse på bevægelsens poetiske udtryk. Berømtest er her hans Christian Year (1827), skønt der er bedre poesi både i Lyra Innocentium (1846) og i Miscellaneous Poems, trykt posthumt 1899. I 1869 blev Oxford Keble College indviet til minde om ham.

Kilder 
 

Digtere fra England
Præster fra England
Salmonsens
Briter i 1800-tallet
Interkulturel kommunikation

Interkulturel kommunikation kan i almindelighed forstås som kommunikation mellem to eller flere personer, der hver for sig har forskellig kulturel baggrund. Kommunikationen mellem sådanne personer vil blive påvirket af personernes kulturelle baggrund. Interkulturel kommunikation drejer sig således både om kultur og kommunikation: Kulturen beskriver de normer og forventninger, der er med til at forme kommunikationsprocessen, mens kommunikationen er med til at skabe forståelse og enighed – eller misforståelse og konflikt – mellem personerne.

Copenhagen Business School har et Institut for Interkulturel Kommunikation og Ledelse.

Eksterne kilder og henvisninger 
 Kulturforståelse – eller redskaber til interkulturel kommunikation 
 Interkulturel læring: fornyelse af det interkulturelle forskningsfelt 

Kommunikation
Migration
Socialvidenskabelige begreber
Kultur